CELEX: 32018D0085
Language: fi
Date: 2018-01-18 00:00:00
Title: Komission täytäntöönpanopäätös (EU) 2018/85, annettu 18 päivänä tammikuuta 2018, tiettyjä eräistä kolmansista maista peräisin olevia hedelmiä koskevien toimenpiteiden vahvistamisesta haitallisen organismin Phyllosticta citricarpa (McAlpine) Van der Aa unioniin kulkeutumisen ja siellä leviämisen estämiseksi annetun täytäntöönpanopäätöksen (EU) 2016/715 muuttamisesta (tiedoksiannettu numerolla C(2018) 92)

20.1.2018   
            
            
               FI
            
            
               Euroopan unionin virallinen lehti
            
            
               L 16/11
            
         KOMISSION TÄYTÄNTÖÖNPANOPÄÄTÖS (EU) 2018/85,
   annettu 18 päivänä tammikuuta 2018,
   tiettyjä eräistä kolmansista maista peräisin olevia hedelmiä koskevien toimenpiteiden vahvistamisesta haitallisen organismin Phyllosticta citricarpa (McAlpine) Van der Aa unioniin kulkeutumisen ja siellä leviämisen estämiseksi annetun täytäntöönpanopäätöksen (EU) 2016/715 muuttamisesta
   
      
         (tiedoksiannettu numerolla C(2018) 92)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Direktiivissä 2000/29/EY vahvistetaan suojatoimenpiteet kasveille ja kasvituotteille haitallisten organismien unioniin kulkeutumisen ja siellä leviämisen estämiseksi.
            
         
               (2)
            
            
               Direktiivin 2000/29 liitteessä IV olevan A osan I jakson 16 kohdassa vahvistetaan erityisvaatimukset sukujen Citrus L., Fortunella Swingle ja Poncirus Raf. ja niiden hybridien hedelmien tuomiselle unioniin ja siirroille siellä.
            
         
               (3)
            
            
               Komission täytäntöönpanodirektiivillä (EU) 2017/1279 (2) lisättiin 16.4 kohdan e alakohta direktiivin 2000/29 liitteessä IV olevan A osan I jaksoon. Kyseisessä kohdassa vahvistetaan suojatoimenpiteet haitallisen organismin Phyllosticta citricarpa (McAlpine) Van der Aa torjumiseksi sukujen Citrus L., Fortunella Swingle ja Poncirus Raf. ja niiden hybridien, ei kuitenkaan lajien Citrus aurantium L. ja Citrus latifolia Tanaka, teolliseen jalostukseen tarkoitettujen hedelmien, jäljempänä ’mainitut hedelmät’ osalta.
            
         
               (4)
            
            
               Komission täytäntöönpanopäätöksessä (EU) 2016/715 (3) vahvistetaan haitallisen organismin Phyllosticta citricarpa (McAlpine) Van der Aa unioniin kulkeutumisen ja siellä leviämisen estämiseksi toimenpiteitä, jotka koskevat mainittuja hedelmiä, jos ne ovat peräisin Argentiinasta, Brasiliasta, Etelä-Afrikasta tai Uruguaysta.
            
         
               (5)
            
            
               Poiketen siitä, mitä direktiivin 2000/29/EY liitteessä IV olevan A osan I jakson 16.4 kohdan e alakohdassa säädetään, Argentiinasta, Brasiliasta, Etelä-Afrikasta tai Uruguaysta peräisin olevia mainittuja hedelmiä, jotka on tarkoitettu yksinomaan teollisesti mehuksi jalostettavaksi, olisi saatava edelleen tuoda unioniin ja siirtää unionissa täytäntöönpanopäätöksen (EU) 2016/715 III luvussa vahvistettujen erityisvaatimusten mukaisesti. Tämä on tarpeen unionin alueen kasvinterveyden suojelemiseksi jatkossakin organismin Phyllosticta citricarpa (McAlpine) Van der Aa kulkeutumiselta kyseisistä kolmansista maista peräisin olevissa mainituissa hedelmissä.
            
         
               (6)
            
            
               Täytäntöönpanodirektiivillä (EU) 2017/1279 lisättiin 16.6 kohta direktiivin 2000/29/EY liitteessä IV olevan A osan I jaksoon. Kyseisen kohdan säännöksissä vahvistetaan suojetoimenpiteet Thaumatotibia leucotreta (Meyrick) -organismin torjumiseksi suvun Citrus L. Afrikan mantereelta peräisin olevien tiettyjen lajien hedelmien osalta. Jotta varmistetaan unionin alueen kasvinterveyden suojelu haitallisen organismin Thaumatotibia leucotreta (Meyrick) kulkeutumista vastaan, täytäntöönpanopäätöstä (EU) 2016/715 olisi sovellettava, sanotun kuitenkaan rajoittamatta kyseisten säännösten soveltamista.
            
         
               (7)
            
            
               Sen vuoksi täytäntöönpanopäätöstä (EU) 2016/715 olisi muutettava.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutokset täytäntöönpanopäätökseen (EU) 2016/715
   Muutetaan täytäntöönpanopäätös (EU) 2016/715 seuraavasti:
   
               1)
            
            
               Korvataan 3 artiklan 2 kohta seuraavasti:
               ”2.   Tämän artiklan 1 kohtaa sovelletaan, sanotun kuitenkaan rajoittamatta direktiivin 2000/29/EY liitteessä IV olevan A osan I jakson 16.1, 16.2, 16.3, 16.5 ja 16.6 kohdan soveltamista.”
            
         
               2)
            
            
               Korvataan 8 artikla seuraavasti:
               ”8 artikla
               Yksinomaan teollisesti mehuksi jalostettavaksi tarkoitettujen mainittujen hedelmien tuonti unioniin ja siirrot unionissa
               1.   Poiketen siitä, mitä direktiivin 2000/29/EY liitteessä IV olevan A osan I jakson 16.4 kohdan e alakohdassa säädetään, Argentiinasta, Brasiliasta, Etelä-Afrikasta tai Uruguaysta peräisin olevia mainittuja hedelmiä, jotka on tarkoitettu yksinomaan teollisesti mehuksi jalostettavaksi, saa tuoda unioniin ja siirtää unionissa ainoastaan tämän päätöksen 9–17 artiklan mukaisesti.
               2.   Tämän artiklan 1 kohtaa sovelletaan, sanotun kuitenkaan rajoittamatta direktiivin 2000/29/EY liitteessä IV olevan A osan I jakson 16.1, 16.2, 16.3, 16.5 ja 16.6 kohdan soveltamista.”
            
         2 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä tammikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanodirektiivi (EU) 2017/1279, annettu 14 päivänä heinäkuuta 2017, kasveille tai kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden I–V muuttamisesta (EUVL L 184, 15.7.2017, s. 33).
   
      (3)  Komission täytäntöönpanopäätös (EU) 2016/715, annettu 11 päivänä toukokuuta 2016, tiettyjä eräistä kolmansista maista peräisin olevia hedelmiä koskevien toimenpiteiden vahvistamisesta haitallisen organismin Phyllosticta citricarpa (McAlpine) Van der Aa unioniin kulkeutumisen ja siellä leviämisen estämiseksi (EUVL L 125, 13.5.2016, s. 16).